section_heading: Zemljopisne karakteristike
paragraph_text: Na istoku je granica masiva pritoka rijeke Flumendose, a na sjeveru je to gornji tok rijeke Talora. Prema zapadu masiv završava velikim lancem planina, isprekidanim dubokim dolinama. Najviši vrh masiva je Punta La Marmora, lokalno zvan Perdas Crapias, od 1834 m .Kratka i vijugasta crta planinskih vrhova, završava na jugu vrhom Punta Florisa (1822 m) a na sjeveru vrhom Briccu Spina (1829 m). Masiv se razlikuje po geološkim karakteristikama tla, na zapadu se uzdižu paleozojski škriljavci između granitnih stijena, koje se šire do velikih formacija mezozojskih vapnenaca na istoku.